L- għanja ta' passaġġ il- mewt B' solidarjeta' ma Terri Schiavo Fit- triq li rrid nimxi Hemm ħofor li jkiddu ' l riglejja Hemm telgħat li jtaqqluni U nżul li jgerrbuni Jigu xi wħud jilqgħuni u jghinuni Jakkumpanjawni fit- toroq mwiergha Ohrajn jiġu jfixkluni U jitfgħuni f' mghodijiet mtarrfa inkaxkar saqajja Jo nħaffef passija U ġieli sibt proxxmu ma' min ngħid xi kelma Jew waħdi nitkellem ġo fija U t- triq li qbadt issa ftit jiena niftakar Hlief meta mxejt m' ommi u missieri U qaluli mnejn ġejt Irrakkontawli l- istejjer tal- bidu Ta' dit- triq li sejħulha " il- hajja " U kif ġrejt għall- inżul u thabatt u sfurzajt għal mat- tlajja' U ġie żmien meta kollox rajt wati U l- ħbieb li ltqajt maghom ferrħuni U fija injettawli il- ħajra għall- hajja l- elizir li xrobt magħhom webbilni għat- triq eternali u f' sakra terraqt terraqt u terraqt gawdejt żiffiet ir- rebbiegħa żagħżugħa tbaskatt u xxemmixt fis- sjuf infernali tal- ħolm u xenqiet karnali u b' nifsi maqtugħ irzettajt għar- rdoss tas- siġar fil- ħarifa u għannejt il- għanja tat- triq twila li f' moħħi fassalt u ppjanajt biex interraq nimtela bir- riħa tal- bidla tal- arja friska u ġdida Wara l- ħarifa , ix- xitwa Ftit kiefra għal- mixi Bil- ġlata żellieqa li tiksi t- triq Bis- siġar mnazzgha Bl- ajru imtaqqal Bir- rjieħ ingazzati Passija mtaqqal Sibt ruħi nirtaqad Nitkebbeb ġo fija Ir- riħ ma hassejtx aktar Il- kliem u t- taħrik Ma gejtx bżonnhom aktar U fil- ġenb sibt ruħi mkebba Mitlufa minn sensija Xi wħud qalu dalwaqt se nispicca Ohrajn ittamaw fija Bla ħadd biss intebaħ Bla ħadd biss induma Li f' moħħi u f' qalbi Sibt ruħi nterraq triq oħra Imbazza' xi naqra Imhawwda u kiebja Inhares madwari biex nifhem Biex nidra , biex nidba Hassejtni bħal f' ġuf Hassejtni nitbaddal Tahbit smajt u biki Li ġej minn x' imkien ftit ' il bogħod Biex lura indur fit- triq illi kont Imkebba kif jiena f' dil- ħedla mewwieta La nista' inwegibhom , la nista' insellmilhom U rrid kieku lura indur , inqum u nitmattar Ninfetah u noħroġ mir- raqda Fil- ġuf li jnemnimli l- wegghat Li jerfa' iz- żmien U qisu bħal irid jħejjini Ghal vjaġġ li jehodni x' imkien Bil- mod , naqra naqra nhossni nintreha f' dal- ġuf u nisimgħu jgħannili n- ninni nanna u jraqqadni u jraqqadni mma kif nista' , kif nista' ? għax bdew iharrkuni , bdew ikellmuni u f' halqi u f' rasi u f' idejja daħħluli pajpijiet , labar , siringi u kkonnettjawni mal- magni bil- wajerijiet refgħuni minn posti u garrewni jriduni nissokta bil- vjaġġ li kont qbadt jriduni nħarrek idejja u għajnejja ma jistgħux igerrghuha kif f' ġenb it- triq irqadt